section_heading: Početci NHL-a
paragraph_text: I sljedeću sezonu iznijela su do kraja samo tri kluba, da bi se 1919. Torontu, Ottawi i Canadiensima napokon priključila momčad Québeca. Prvo proširenje lige dogodilo se pred početak sezone 1924./25.; na scenu stupaju Montréal Maroons i Boston Bruins, prva američka momčad u NHL-u. Canadiensi pobjeđuju Toronto u doigravanju NHL-a, no gube od momčadi Victorije iz konkurentske, pacifičke lige, u borbi za Kup lorda Stanleyja. Taj događaj označio je ujedno posljednji put da momčad izvan NHL-a osvaja taj trofej, jer dogodine „Pume” gube, a njihovo se natjecanje gasi.<ref>Stanley Cup Winner, 1925 — Victoria Cougars NHL uskoro biva pogođen Velikom depresijom; brojni klubovi napuštaju matične gradove ili propadaju. Momčad Canadiensa umalo je odselila u Cleveland zbog nagomilanih dugova, ali odlazak velikana iz kolijevke NHL-a kupnjom kluba spriječila su trojica mjesnih dobročinitelja, među kojima i Joe Cattarinich (Josip Katarinić, potomak istoimenog Lošinjanina). Krahom bruklinskih „Amerikanaca”, netom nakon sezone 1941./42., liga ostaje na šest istih klubova sve do 1967. godine.